**Evan Peters** (s. 20. tammikuuta 1987) on yhdysvaltalainen näyttelijä, joka tunnetaan parhaiten rooleistaan televisiosarjassa *American Horror Story* sekä elokuvissa *X-Men: Days of Future Past* (2014) ja *X-Men: Apocalypse* (2016). Lisäksi Peters näytteli päähenkilö Jeffrey Dahmeria sarjassa Dahmer (2022).

Nuoruus
-------

Peters syntyi St. Louisissa, Missourissa, Julie ja Phil Petersin pojaksi. Hänet kasvatettiin Ballwinissa ja hän kävi roomalaiskatolisen alakoulun. Peters muutti Grand Blanciin, Michiganiin, jossa hän teki mallintöitä ja suoritti paikallista näyttelyopetusta. Hän kävi Grand Blanc Community High Schoolia ennen muuttoa Los Angelesiin tarkoituksenaan edistää näyttelijänuraansa. Los Angelesissa hän kävi Burbank High Schoolia ja myöhemmin siirtyi kotiopetukseen.

Ura
---

Toisen koe-esiintymisensä myötä tuottaja Michael Picchiottino valitsi Petersin Adamin rooliin elokuvaan *Clipping Adam*. Tästä roolista Peters sai Screen Actors Guildin nouseva näyttelijän palkinnon, tuomariston valitseman parhaan näyttelijän palkinnon Eclipse Film Festivalilla, parhaan nuoren näyttelijän palkinnon Down Under International Film Festivalilla ja parhaan läpimurtosuorituksen palkinnon Phoenix Film Festivalilla. Hän esiintyi lukuisissa televisiomainoksissa mainostajinaan PlayStation, Progressive Insurance, Moviefone, Sour Patch Kids, Papa John's Pizza sekä Kellogg. Peters esiintyi myös MGM-tuotantoyhtiön elokuvassa *Sleepover*, Disney Channelin sarjassa *Poika tulevaisuudesta* ja ABC:n *The Days* -sarjassa. Hän sai roolin tieteis-trilleritelevisiosarjasta *Invasion* ja lukuisia sivurooleja elokuvissa kuten *Gardens of the Night*, *An American Crime*, *Kick-Ass*, *Never Back Down* (ja sen jatko-osa) sekä vierailevia rooleja televisiosarjoissa *Mentalist*, *Monk*, *Konttori*, *In Plain Sight* ja *Samaa sukua*. Peters on näytellyt myös useissa teatterituotannoissa, esimerkiksi Faginin roolissa Met Theaterin *Oliver Twistissa*.

Petersin läpimurtorooli oli teini-ikäisen murhaajan Tate Langdonin rooli *American Horror Storyn* ensimmäisellä kaudella, *Murderhouse*. Toisella kaudella *Asylum* Peters näytteli Kit Walkeria, jota syytetään perusteetta vaimonsa murhasta. Sen jälkeen Peters on näytellyt Kyle Spenceriä, poikaa joka murhataan ja herätetään henkiin sarjan kolmannella, *Coven*-nimisellä kaudella. Neljännellä kaudella (*Freak Show*) Peters näytteli Jimmy Darling -nimistä "hummeripoikaa", joka asuu kummajaisystäviensä kanssa friikkisirkuksessa. Viidennellä kaudella (*Hotel*) Peters oli James Patric March. Kuudennella kaudella (*Roanoke*) hän näytteli kahta erilaista hahmoa, Rory Monahania sekä Edward Mottia. Seitsemännellä kaudella (*Cult*) hän esitti vielä useampaa roolia mutta pääasiassa Kai Andersonia. Kahdeksannella kaudella (*Apocalypse*) hän oli Mr.Gallant sekä Jeff.

Peters on esittänyt myös Elohopeaa vuoden 2014 elokuvassa *X-Men: Days of Future Past* ja sen jatko-osissa *X-Men: Apocalypse* (2016) sekä *X-Men: Dark Phoenix* (2019).

Yksityiselämä
-------------

Peters alkoi seurustella Emma Robertsin kanssa 2012. Roberts pidätettiin Petersiin kohdistamastaan kotiväkivallasta Montrealissa 7. heinäkuuta 2013. Joku pariskunnan hotellista oli kuullut riidan ääniä heidän huoneestaan ja soittanut poliisin, joka löysi Petersin. Petersillä oli nenäverenvuotoa ja useita puremajälkiä kehossaan. Roberts vapautettiin joitakin tunteja pidätyksen jälkeen Petersin kieltäydyttyä syytteennostamisesta. Yhteisessä lausunnossaan Peters ja Roberts kutsuivat sitä "harmilliseksi tapahtumaksi ja väärinymmärrykseksi" ja sanoivat koettavansa päästä asian yli. 6. tammikuuta 2014 media viesti parin kihlautuneen pyhien aikana.  Roberts ja Peters kuitenkin erosivat alkuvuonna 2019.

Filmografia
-----------

### Elokuvat

| Vuosi | Elokuva | Rooli | Huomautukset |
| --- | --- | --- | --- |
| 2004 | *Clipping Adams* | Adam Sheppard |  |
| 2004 | *Sleepover* | Russel "SpongeBob" Hayes |  |
| 2007 | *An American Crime* | Ricky Hobbs |  |
| 2007 | *Mama's Boy* | Keith |  |
| 2008 | *Remarkable Power* | Ross |  |
| 2008 | *Gardens of the Night* | Brian / Rachel |  |
| 2008 | *Never Back Down* | Max Cooperman |  |
| 2010 | *Kick-Ass* | Todd |  |
| 2011 | *Never Back Down 2: The Beatdown* | Max Cooperman |  |
| 2011 | *Queen* – lyhytelokuva | Frat Guy |  |
| 2011 | *The Good Doctor* | Donny Nixon |  |
| 2014 | *Adult World* | Alex |  |
| 2014 | *Truck Stop* | Charles |  |
| 2014 | *X-Men: Days of Future Past* | Peter Maximoff / Elohopea |  |
| 2015 | *The Lazarus Effect* | Clay |  |
| 2015 | *Safelight* | Charles |  |
| 2016 | *X-Men: Apocalypse* | Peter Maximoff / Elohopea |  |
| 2017 | *Dabka* | Jay Bahadur |  |
| 2019 | *X-Men: Dark Phoenix* | Peter Maximoff / Elohopea |  |

### Televisio

| Vuosi | Televisiosarja | Rooli | Huomautuksia |
| --- | --- | --- | --- |
| 2004 | *The Days* | Cooper Day | Kuusi jaksoa |
| 2004–05 | *Poika tulevaisuudesta* | Seth Wosmer | Viisi jaksoa |
| 2005–06 | *Invasion* | Jesse Varon | 21 jaksoa |
| 2008 | *Dirt* | Craig Hope | Jakso: "God Bless the Child" |
| 2008 | *Ilman johtolankaa* | Craig Baskin | Jakso: "A Bend in the Road" |
| 2008 | *Monk* | Eric Tavela | Jakso: "Mr. Monk and the Genius" |
| 2008 | *House* | Oliver | Jakso: "Last Resort" |
| 2008–09 | *Tunteet pelissä* | Jack Daniels | Kuusi jaksoa |
| 2009 | *Off TheClock* |  | Ensimmäisen kauden toinen jakso |
| 2009 | *Aavekuiskaaja* | Dylan | Jakso: "Excessive Forces" |
| 2010 | *Criminal Minds – FBI-tutkijat* | Charlie Hillridge | Jakso: "Mosley Lane" |
| 2010 | *Mentalist* | Oliver McDaniel | Jakso: "18-5-4" |
| 2010 | *Konttori* | Luke Cooper | Jakso: "Nepotism" |
| 2011 | *Samaa sukua* | Brandon | Jakso: "New Plan" |
| 2011 | *In Plain Sight* | Joey Roston / Joey Wilson | Jakso: "Crazy Like a Witness" |
| 2011– | *American Horror Story* |
| Tate Langdon | 12 jaksoa (*American Horror Story: Murder House*) |
| Kit Walker | 13 jaksoa (*American Horror Story: Asylum*) |
| Kyle Spencer | 13 jaksoa (*American Horror Story: Coven*) |
| Jimmy Darling | 13 jaksoa (*American Horror Story: Freak Show*) |
| James March | 11 jaksoa (*American Horror Story: Hotel*) |
| Rory Monahan,Edward Mott | 10 jaksoa (*American Horror Story: Roanoke*) |
| Kai Anderson | 11 jaksoa (*American Horror Story: Cult)* |
| Mr.Gallant,Jeff | 10 jaksoa (*American Horror Story: Apocalypse*) |
| 2021 | *WandaVision* | Ralph Bohner / "Pietro Maximoff" | 4 jaksoa |
| 2022 | *Dahmer – Hirviö: Jeffrey Dahmerin tarina* | Jeffrey Dahmer | 10 jaksoa |

Lähteet
-------

1. ↑  Evan Peters Biography TV Guide. Viitattu 24.7.2014.
2. ↑  Rebecca Murray: Interviews with Sean Faris and Evan Peters from "Sleepover" About.com.  Arkistoitu 11.7.2015. Viitattu 24.7.2014.
3. ↑  Jeff Rauschert: Young Grand Blanc Township actor Evan Peters finds full-time acting work  18.3.2008. M Live. Viitattu 24.7.2014.
4. ↑  Justin Kroll: Evan Peters to Play Quicksilver in ‘X-Men: Days of Future Past’  23.5.2013. Variety. Viitattu 24.7.2014.
5. 1 2  Shira, Dahvi:. "Did Emma Roberts's Relationship with Evan Peters Turn Violent?"  17.7.2013. People. Viitattu 24.7.2014.
6. 1 2  "Emma Roberts Busted for Domestic Violence with Famous Boyfriend"  16.7.2013. TMZ. Viitattu 24.7.2014.
7. ↑  Sheila Cosgrove Baylis: Emma Roberts Engaged to Evan Peters  6.1.2014. People. Viitattu 24.7.2014.
8. ↑  The American Horror Story Season 4 Title Revealed! Plus, New Details on the Setting, Cast and Jessica Lange's Character | E! Online UK

Aiheesta muualla
----------------

* Kuvia tai muita tiedostoja aiheesta **Evan Peters** Wikimedia Commonsissa

* Evan Peters Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Yhdysvallat
* Korea
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |